CELEX: C2006/010/56
Language: fi
Date: 2006-01-14 00:00:00
Title: Asia T-399/05: Kanne  21.10.2005  — Wils v. parlamentti

14.1.2006   
            
            
               FI
            
            
               Euroopan unionin virallinen lehti
            
            
               C 10/28
            
         Kanne 21.10.2005 — Wils v. parlamentti
   (Asia T-399/05)
   (2006/C 10/56)
   Oikeudenkäyntikieli: ranska
   Asianosaiset
   
      Kantaja: Dieter Wils (Altrier, Luxemburg) (edustajat: asianajajat G. Vandersanden, C. Ronzi)
   
      Vastaaja: Euroopan parlamentti
   Vaatimukset
   
               —
            
            
               kantajan tammikuun 2005 palkkalaskelma on kumottava takautuvasti 1.7.2004 alkaen sikäli kuin siinä korotetaan henkilöstön eläkejärjestelmään maksettava osuus 9,75 prosenttiin ja tämän osuuden osa, joka vastaa osuuden korotusta, on siis palautettava. Näin ollen myöhemmissä palkkalaskelmissa osuudet on palautettava ennen 1.7.2004 vahvistetulle tasolle;
            
         
               —
            
            
               vastaaja on velvoitettava korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kantaja, parlamentin virkamies, riitauttaa kanteellaan henkilöstösääntöjen liitteellä XII, joka on tullut voimaan 1.5.2004, toteutetun henkilöstön eläkejärjestelmään maksettavan osuuden korotuksen 9,75 prosenttiin. Vaatimustensa tueksi hän väittää, että mainittu liite on lainvastainen henkilöstösääntöjen 83 artiklan 4 kohdan kannalta, sellaisena kuin se oli ennen 1.5.2004 sovelletussa muodossaan. Henkilöstösääntöjen 83 artiklan 4 kohdalla mahdollistetaan kantajan mukaan riidanalaisen osuuden korottaminen ainoastaan vakuutusmatemaattisen tasapainon takaamiseksi. Kantaja katsoo, että kyseisestä korotuksesta on päätetty muista syistä eli yhteisön eläkejärjestelmässä aikaisemmin olleen vajeen kattamiseksi.
   Lisäksi kantaja väittää, että Eurostatin vakuutusmatemaattisen tasapainon laskennassa käyttämät perusteet perustuvat parametreihin, jotka ovat johtaneet virheellisiin laskelmiin. Sitten hän vetoaa suhteellisuusperiaatteen loukkaamiseen sikäli kuin kyseinen korotus meni pidemmälle kuin oli ehdottomasti välttämätöntä vakuutusmatemaattisen tasapainon palauttamiseksi. Lopuksi kantaja vetoaa hänen sen perustellun luottamuksensa loukkaamiseen, joka perustuu siihen, että parlamentti on selvästi antanut ymmärtää, että osuuden korottaminen on mahdollista ainoastaan noudattamalla ehdottomasti vakuutusmatemaattista tasapainoa.